**LG lancerer verdens første gaming-skærm med 4K-opløsning og 1ms svartid (GTG)**

*Den nye UltraGear-model har alt fra 4K-opløsning og lynhurtig svartid til NVIDIA G-SYNC-kompatibilitet og overlegen farvegengivelse.*

**København, 22 juli 2020 –** LG Electronics hæver barren yderligere for gaming-skærme med lanceringen af deres nye UltraGear-skærm (LG 27GN950). Gaming-skærmen på 27” er den første til at kombinere 4K-opløsning og lynhurtig svartid på 1ms (Gray-to-gray eller GTG). Skærmen har allerede vundet en 2020 CES innovation Award og en Red Dot Design Award.

Den nye model er en værdig efterfølger til sidste års UltraGear 27GL850, som var den første model i verden med en svartid på 1ms med IPS-skærmteknik. Ved at benytte IPS-systemet i stedet for TN-paneler, bliver LG’s UltraGear-modeller lynhurtige - uden at give afkald på billedkvaliteten.

Udover hurtig svartid og præcis farvegengivelse kommer den seneste model i UltraGear-familien med 4K-opløsning. Skærmen dækker 98% af DCI-P3-farvespektret og understøtter VESA Display Stream Compression-teknikken (DSC) hvilket gør, at den kan vise tabsfri 4K-indhold i ti-bit med en opdateringshastighed på 114Hz via et enkelt DisplayPort-kabel.

Skærmen er VESA DisplayHDR 600-certificeret og kan hardwarekalibreres til den bedst mulige farvegengivelse. Med support til NVIDIA G-Sync og HDR gør den nye LG 27GN950 det muligt at få en gennemført spilleoplevelse uden forstyrrende forsinkelser eller artefakter. Begge teknikker fungerer desuden helt problemfrit sammen med VESA DSC, som giver en helt ny gaming oplevelse.

Det er ikke kun gamere, der kan få glæde af den seneste UltraGear skærm. Med understøttelse af ti-bit farvedybde og mulighed for at kalibrere farvepræcision i hardwaren, er LG UltraGear 27GN950 også en perfekt skærm til dem, der arbejder med videoproduktion.

I forbindelse med udrulningen af 27GN950 lancerer LG et nyt logo til UltraGear-serien. Det nye logo ligner et par vinger og er symbol på, at man med denne skærm kan opnå et højt niveau i sit spil.

**Tekniske specifikationer**

* Paneltype: Nano IPS
* Størrelse: 27”
* Opløsning: 4K UHD (3840 x 2160)
* Lysstyrke: 400 nits
* Farveudvalg: DCI-P3 98 procent
* Color Bit: 1.07B
* Opdateringshastighed: 144Hz
* Svartid: 1ms GTG
* HDR: VESA DisplayHDR™ 600
* Adaptive Sync-teknik: NVIDIA G-SYNC
* Justeringer af skærmposition: Højde/Rotation/Hældning
* Tilslutninger: HDMI x 2 / DP x 1 / USB 3.0 / H/P out (Maxx Audio)

# # #

1 *Tested by LG internal lab using 27GN950 in March 2020, based on IBOSON Company's GRT-100 at room*

*temperature of 25°C, the average value of GTG measured the Rising/Falling Response Time every 16 steps and is available in the monitor setup Faster Mode.*

2 *2020 CES Innovation Award Honoree at Jan. 2020, Computer Peripherals & Accessories category with 27GN950, 2020 Reddot Design Award at March 2020, Computer and Information Technology category with 27GN950*

3*From May 2019-April 2020, NPD Group Inc.,* *U.S. Retail Tracking Service, Monitors, Gaming Designed, Based on dollars*

4 *Tested by LG internal lab using 27GN950 in March 2020. Test result is based on CIE1976 at room temperature of 25°C*

5 *To enable UHD 4K 10 bit at 144Hz with DSC, an NVIDIA Geforce RTX 16/20 series, AMD Radeon RX 5500 or higher graphics card is required*

6 *Certified by VESA using 27GN950 in May 2020. Test result is based on VESA DisplayHDR CTS version 1.1*

**Om LG Electronics Business Solutions Company**

LG Business Solutions Company er en betroet partner, der tilbyder innovative produkter og løsninger til forskellige industrier over hele verden. Med en portefølje af unikke tilbud, der spænder fra brancheførende OLED- og LED-skiltning til effektive solcelleløsninger, er LG et respekteret navn blandt kunder over hele verden. LG’s IT-løsninger inkluderer forretningsskærme, bærbare computere, projektorer, skyenheder og medicinske skærme, alle designet til at maksimere arbejdseffektiviteten og give en stærk værdi til sine kunder. Besøg www.LG.com/b2b for at få flere oplysninger om LG's Business Solutions.